(70)
 Поради това въз основа на наличната в момента информация, в съответствие с общите критерии, определени в приложението към Регламент (ЕО) No 2111/2005, Комисията счита, че що се отнася до въздушните превозвачи от Молдова, на този етап са налице основания за включване на всеки от тях, с изключение на Air Moldova, Fly One и Aerotranscargo, в списъка на въздушните превозвачи, които са предмет на оперативна забрана в границите на Съюза.
 (71)
 В съответствие с Регламент (ЕС) No 965/2012 държавите членки следва да продължат да следят дали Молдова действително спазва съответните международни стандарти за безопасност, като извършват приоритетни наземни инспекции на въздушните превозвачи с издадено в Молдова свидетелство.
 (72)
 В случай че постъпи значима информация за безопасността, указваща наличие на непосредствени рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Непал
 (73)
 С писмо от 29 октомври 2018 г. Комисията поиска от Органа за гражданско въздухоплаване на Непал — Civil Aviation Authority of Nepal (CAAN) — да представи списък на документите и на действията, които трябва да се осъществят.
 (74)
 С писмо от 9 декември 2018 г. CAAN представи цялата поискана документация. Комисията стигна до заключението, че предоставената документация е добре структурирана и нейното съдържание е задоволително. CAAN положи значителни усилия за подобряване на системата за надзор на безопасността в Непал. Въпреки това Комисията е на мнение, че са необходими значителни допълнителни подобрения, за да бъдат отстранени съществуващите пропуски по отношение на безопасността. В допълнение Комисията отбелязва, че процентът на произшествия и инциденти, които подлежат на докладване, продължава да бъде особено висок в Непал. При последното произшествие от 27 февруари 2019 г. хеликоптер Eurocopter AS350, експлоатиран от Air Dynasty, се разби в източната част на планинския регион Таплежунг, Непал. Преди да се разгледа въпросът за премахването на действащата понастоящем забрана за всички превозвачи, регистрирани в Непал, трябва значително да се подобри процентът на произшествията в Непал.
 (75)
 В съответствие с общите критерии, определени в приложението към Регламент (ЕО) No 2111/2005, Комисията счита, че на този етап няма основания за изменение на списъка на въздушните превозвачи, на които е наложена оперативна забрана в границите на Съюза, по отношение на въздушните превозвачи от Непал.
 Въздушни превозвачи от Русия
 (76)
 Комисията, EASA и компетентните органи на държавите членки продължиха да следят отблизо показателите за безопасност на въздушните превозвачи с издадени в Русия свидетелства, които извършват полети в границите на Съюза, включително чрез извършване с приоритет на наземни инспекции на някои руски въздушни превозвачи в съответствие с Регламент (ЕС) No 965/2012.
 (77)
 На 22 март 2019 г. представители на Комисията, EASA и държавите членки се срещнаха с представители на Федералната агенция по въздушния транспорт (ФАВТ) на Русия, за да извършат преглед на показателите за безопасност на въздушните превозвачи с издадени в Русия свидетелства въз основа на докладите от наземните инспекции, извършени през периода между 19 септември 2018 г. и 22 март 2019 г., и за да определят случаите, в които ФАВТ следва да засили